**Zmluva o poskytovaní služieb**

uzatvorená podľa § 269 a nasl. zákona č. 513/1991 Zb. Obchodný zákonník v znení neskorších predpisov (ďalej len „ObZ“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

(ďalej len „Zmluva“)

**Článok I.**

**Zmluvné strany**

**Objednávateľ**: **Univerzita Komenského v Bratislave**

**Rektorát – Mlyny**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

Štatutárny zástupca: prof. JUDr. Marek Števček, DrSc.

Osoba oprávnená na podpis zmluvy: Ing. Ingrid Kútna Želonková, PhD., kvestorka

IČO: 00 397 865

DIČ: 2020845332

IČ DPH: SK 202 084 5332

(ďalej len „Objednávateľ“)

a

**Poskytovateľ:**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Osoby oprávnené konať

* vo veciach zmluvy:
* vo veciach realizácie zmluvy:

Spoločnosť zapísaná v Obchodnom registri:

Kontakt:

(ďalej len „Poskytovateľ“)

(Objednávateľ a Poskytovateľ spolu aj ako „Zmluvné strany“ alebo jednotlivo aj ako „Zmluvná strana“)

**Článok II.**

**Predmet zmluvy**

* 1. Zmluvné strany uzatvárajú túto Zmluvu ako výsledok verejného obstarávania zákazky s nízkou hodnotou, v súlade s § 117 ZVO, na poskytnutie služby s názvom: **„Pracovná zdravotná služba pre UK“**
  2. Predmetom tejto Zmluvy je záväzok Poskytovateľa zabezpečiť výkon pracovnej zdravotnej služby, v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Predmet zákazky je bližšie špecifikovaný v prílohe č. 1 tejto Zmluvy – Opis predmetu zákazky a záväzok Objednávateľa zaplatiť za poskytnutú službu Poskytovateľovi dohodnutú cenu uvedenú v Prílohe č. 2 tejto Zmluvy – Cenová ponuka.

**Článok III.**

**Spôsob, miesto a čas plnenia predmetu zmluvy, podmienky vykonania predmetu zmluvy**

3.1 Miestom realizácie predmetu Zmluvy je Univerzita Komenského v Bratislave, jej fakulty, samostatne hospodáriace súčasti a centrálne financované súčasti bližšie určené v  prílohe č. 3 zmluvy – zoznam objektov. Príloha č.3 Zmluvy tvorí neoddeliteľnú súčasť Zmluvy.

3.2 Táto Zmluva sa uzatvára na dobu určitú 4 roky, ktorá začína plynúť dňom nadobudnutia účinnosti Zmluvy, najviac však do vyčerpania finančného limitu **XXX,-** EUR (slovom: )bez DPH, podľa toho, ktorá z týchto skutočností nastane skôr.

* 1. Touto Zmluvou sa stanovuje právny režim poskytovania služieb Poskytovateľom v zmysle tejto Zmluvy, na základe uzatvorenia jednotlivých čiastkových zmlúv, ktoré budú pri poskytovaní služieb v celkovej hodnote do 3320,00 EUR (slovom: tritisíc tristodvadsať eur) bez DPH spracované vo forme objednávky. Objednávka bude taktiež slúžiť pre potreby uzatvorenia čiastkovej zmluvy v zmysle predchádzajúcej vety. V čiastkovej zmluve (objednávke) bude presne určená požadovaná služba, miesto poskytovania služby a ostatné dodacie podmienky (ďalej len „Objednávka“).
  2. Objednávateľ nie je oprávnený vykonávať akékoľvek právne úkony v mene Poskytovateľa. Všetky právne úkony voči pracovníkom Poskytovateľa, ktorými bude Poskytovateľ zabezpečovať realizáciu predmetu Zmluvy je oprávnený vykonávať výlučne Poskytovateľ.
  3. Poskytovateľ, je povinný poskytovať služby v zmysle Zmluvy výlučne prostredníctvom takých pracovníkov, ktorí akýmkoľvek svojím prejavom (napr. obliekanie, komunikácia a pod.) nereprezentujú, že sa hlásia k čomukoľvek, čo by urážalo mravné, národnostné alebo náboženské cítenie druhých osôb, a to hlavne svojou vulgárnosťou a propagáciou násilia. Poskytovateľ sa zaväzuje poučiť svojich pracovníkov, prostredníctvom ktorých bude realizovať predmet Zmluvy, aby dodržiavali základné zásady hygieny.
  4. Objednávateľ je oprávnený kontrolovať spôsob a kvalitu poskytnutej služby Poskytovateľom.

**Článok IV.**

**Cena za poskytované služby**

* 1. Cena za predmet plnenia Zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej ako „Zákon o cenách“) a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Spôsob vytvorenia ceny (cenové pravidlá) je v súlade s § 2 Zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
  3. Zmluvná cena za predmet Zmluvy je cenou konečnou v súlade s § 3 Zákona o cenách a nebude sa navyšovať o ďalšie náklady.
  4. Zmluvné strany sa dohodli na cene stanovenej v Prílohe č. 2 – Cenová ponuka.
  5. Zmluvná cena je stanovená na maximálne **XXX,- Eur** **bez DPH**. Objednávateľ nie je povinný z uvedeného finančného objemu odobrať celkové množstvo jednotlivých služieb tvoriacich predmet Zmluvy, ani vyčerpať tento predpokladaný finančný objem. Predmetom fakturácie budú iba skutočne objednané a poskytnuté služby na základe Objednávky.
  6. Poskytovateľ poskytne predmet Zmluvy za cenu, ktorá bola obsiahnutá v ponuke a je uvedená aj v Prílohe č. 2 tejto Zmluvy – Cenová ponuka.
  7. Cena za predmet Zmluvy uvedený v Článku. II Zmluvy je maximálna a musí pokrývať všetky náklady Poskytovateľa nevyhnutné pre riadne splnenie predmetu zákazky. Akékoľvek dodatky k Zmluve navyšujúce cenu predmetu zákazky, s výnimkou možností podľa Zmluvy alebo ZVO, sú vylúčené.
  8. Na poskytovanie predmetu Zmluvy Objednávateľ neposkytne Poskytovateľovi zálohy ani preddavky.
  9. V prípade zákonnej úpravy DPH bude možné upraviť cenu písomným dodatkom k Zmluve.

**Článok V.**

**Platobné podmienky a spôsob fakturácie**

* 1. Vlastná platba sa realizuje formou bezhotovostného platobného styku v eurách na základe predloženej faktúry vystavenej po realizácii objednaných služieb.
  2. Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a ich prílohou musí byť protokol o odovzdaní a prevzatí predmetu Zmluvy.
  3. Faktúra musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a musí obsahovať aj podrobný rozpis jednotkovej ceny práce, najmä čistú mzdu pracovníka, povinné odvody a nominálnu hodnotu marže.
  4. Zmluvné strany sa dohodli, že Poskytovateľ vystavuje faktúru raz mesačne v lehote do 7 kalendárnych dní odo dňa príslušného kalendárneho mesiaca, v ktorom boli služby Poskytovateľom podľa tejto Zmluvy zrealizované.
  5. Ak faktúra neobsahuje predpísané náležitosti, Objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.
  6. Splatnosť faktúry je 30 dní odo dňa jej doručenia na adresu Objednávateľa bez nedostatkov.

**Článok VI.**

**Podmienky poskytnutia predmetu zmluvy**

1. Objednávateľ sa zaväzuje:
   1. poskytnúť včasné a kompletné informácie a podklady na zabezpečenie plnenia predmetu Zmluvy,
   2. spolupracovať s Poskytovateľom pri činnostiach vyplývajúcich z predmetu Zmluvy,
   3. bezodkladne informovať Poskytovateľa o prípadných zmenách pri poskytovaní predmetu Zmluvy.
2. Poskytovateľ sa zaväzuje:
   1. poskytovať služby na kvalitnej a profesionálnej úrovni v rozsahu tejto Zmluvy,
   2. poskytnúť služby riadne a včas, s odbornou starostlivosťou, v požadovanej kvalite a v súlade s platnými právnymi predpismi,
   3. chrániť záujmy Objednávateľa a jeho zamestnancov súvisiace s poskytovaním služieb, podľa tejto Zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
   4. dbať na to, aby jeho činnosť podľa tejto Zmluvy bola maximálne účelná a hospodárna,
   5. bezodkladne po zistení písomne upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
   6. dodržiavať všetky pokyny Objednávateľa na poskytovanie služieb a na požiadanie poskytnúť Objednávateľovi výkaz zrealizovaných činností súvisiacich s plnením predmetu zmluvy.
   7. zabezpečiť maximálnu ochranu majetku Objednávateľa pred akýmkoľvek poškodením, príp. zničením pri poskytovaní predmetu Zmluvy.
3. Poskytovateľ má nárok na odplatu len za riadne a včas poskytnuté plnenie predmetu Zmluvy Objednávateľovi.
4. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 ObZ
5. Ak pri poskytovaní predmetu Zmluvy nastanú prekážky z dôvodu vyššej moci v zmysle § 374 ObZ., je Zmluvná strana, u ktorej táto prekážka nastala, povinná druhú Zmluvnú stranu upovedomiť písomne o začatí a ukončení pôsobenia vyššej moci bezodkladne, v komplikovaných prípadoch najneskôr do 15 dní od začatia jej pôsobenia. Ak by tak Zmluvná strana neurobila, nemôže sa Zmluvná strana účinne dovolávať pôsobenia vyššej moci.

**Článok VII.**

**Ochrana osobných údajov**

7.1 Dňom, od ktorého je Poskytovateľ oprávnený začať so spracúvaním osobných údajov je deň od kedy nadobudla zmluva účinnosť.

7.2 Účelom spracúvania osobných údajov v zmysle tejto zmluvy je zabezpečenie a umožnenie výkonu zmluvných práv a povinností vyplývajúcich z tejto zmluvy, ktorej predmetom je poskytovanie pracovnej zdravotnej služby.

7.3 Na základe tejto zmluvy sprístupní Objednávateľ Poskytovateľovi nasledujúce osobné údaje svojich zamestnancov:

a) meno a priezvisko

b) dátum narodenia

c) rodné číslo

d) názov pracoviska

e) druh práce

f) dĺžku expozície

7.4 Dotknutými osobami sa na účely tejto zmluvy rozumejú zamestnanci Objednávateľa.

7.5 Poskytovateľ bude vykonávať pri prvom kontakte s dotknutými osobami ich oboznámenie s tým, že spracúva ich osobné údaje v mene Objednávateľa.

7.6 Poskytovateľ a jeho zamestnanci ktorí prichádzajú do styku s osobnými údajmi dotknutých osôb Objednávateľa, sú povinný zachovávať o nich mlčanlivosť v zmysle zákona 18/2018 O Ochrane osobných údajov a o zmene a doplnení niektorých zákonov v znení neskorších predpisov. Záväzok mlčanlivosti platí aj po ukončení tejto zmluvy a u zamestnancov Poskytovateľa aj v prípade, ak Poskytovateľ ukončí s nimi pracovný pomer.

7.7 Poskytovateľ sa týmto zaväzuje, že pri svojej činnosti sa bude riadiť a činnosť vykonávať podľa jemu známych pokynov Objednávateľa a v súlade s podmienkami tejto zmluvy. Poskytovateľ počas trvania tejto zmluvy, ani po jej skončení nezverejní ani nepoužije žiadne informácie a skutočnosti, týkajúce sa Objednávateľa, alebo jeho zamestnancov, nebude tieto informácie reprodukovať, zverejňovať ani poskytovať tretím osobám, alebo ich iným spôsobom využívať. Poskytovateľ bude pri spracovaní osobných údajov dodržiavať všetky povinnosti podľa platnej právnej úpravy ochrany osobných údajov. Poskytovateľ si je vedomý skutočnosti, že výsledky vyšetrení, ako aj samotná skutočnosť, že dané vyšetrenia boli konkrétnym osobám vykonané majú charakter lekárskeho tajomstva. Výsledky vyšetrení je Poskytovateľ oprávnený sprístupniť výlučne osobe, ktorej boli dané výkony poskytnuté.

7.8 Objednávateľ vyhlasuje, že pri výbere Poskytovateľa postupoval tak, že dbal na jeho odbornú technickú, organizačnú a personálnu spôsobilosť a jeho schopnosť zaručiť bezpečnosť spracúvaných osobných údajov opatreniami podľa zákona 18/2018 Z.z. o ochrane osobných údajov. Objednávateľ súčasne prehlasuje, že zverením spracúvania osobných údajov sprostredkovateľovi v zmysle tejto zmluvy, nie sú ohrozené práva a právom chránené záujmy dotknutých osôb podľa zákon č. 18/2018 Z.z. o ochrane osobných údajov.

**Článok VIII.**

**Náhrada škody a zmluvné pokuty**

* 1. V prípade nedodržania lehoty poskytnutia predmetu Zmluvy dohodnutej v čiastkovej zmluve / objednávke, si Objednávateľ môže uplatniť voči Poskytovateľovizmluvnú pokutu vo výške 1 % z ceny predmetu Zmluvy uvedenej v čl. III. Bod 3.2 Zmluvy, za každý deň omeškania.
  2. Zaplatením zmluvnej pokuty nie je dotknutý nárok Objednávateľa na náhradu škody.
  3. V prípade omeškania platby si Poskytovateľ môže uplatniť voči Objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.
  4. Zmluvné pokuty a úroky z omeškania podľa tejto Zmluvy sa neuplatnia v prípade, ak omeškanie Zmluvných strán preukázateľne spôsobí vyššia moc (požiar, povodeň, zemetrasenie a pod.) trvanie vyššej moci je však dotknutá Zmluvná strana povinná ihneď oznámiť druhej zmluvnej strane.
  5. Zmluvné strany sa dohodli, že uplatnenie náhrady škody a zmluvnej pokuty, ako aj uplatnenie úroku z omeškania (ďalej spolu aj ako „Zmluvný nárok“) sa považuje za doručené aj v prípade, ak sa doporučená zásielka adresovaná na adresu povinnej Zmluvnej strany uvedenej v Článku I. tejto Zmluvy vráti oprávnenej Zmluvnej strane ako neprevzatá (napr. z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta). V uvedenom prípade sa uplatnenie Zmluvného nároku považuje za doručené dňom, keď bola zásielka vrátená Zmluvnej strane i keď sa o tom adresát nedozvedel.

**Článok IX.**

**Platnosť zmluvy**

9.1 Táto Zmluva môže zaniknúť:

* 1. odstúpením od Zmluvy v súlade so Zmluvou a platnými a účinnými právnymi predpismi,
  2. stratou oprávnenia Poskytovateľa k výkonu činnosti, ktorá je potrebná k predmetu Zmluvy,
  3. písomnou dohodou Zmluvných strán,
  4. vyhlásením konkurzu alebo likvidácie na Poskytovateľa,

9.2 Zmluvná strana je oprávnená odstúpiť od Zmluvy pri podstatnom porušení zmluvnej povinnosti druhou Zmluvnou stranou, alebo keď sa pre druhú Zmluvnú stranu stalo splnenie podstatných zmluvných povinností úplne nemožným.

9.3 Za podstatné porušenie sa na účely tejto Zmluvy považuje:

1. omeškanie Poskytovateľa s poskytovaním predmetu Zmluvy oproti dohodnutému termínu o viac ako tri (3) dni, okrem prípadu, ktorý by omeškanie ospravedlňoval (vyššia moc),
2. ak je cena fakturovaná v rozpore s platobnými podmienkami dohodnutými v tejto Zmluve,

c) Poskytovateľ poskytne Objednávateľovi plnenie predmetu Zmluvy spôsobom, ktorý je v rozpore s touto Zmluvou,

d) Objednávateľ je v omeškaní so zaplatením faktúry o viac ako 60 kalendárnych dní.

9.4 Ak Zmluvná strana odstupuje od Zmluvy, potom je povinná túto skutočnosť oznámiť druhej Zmluvnej strane písomne. Takéto oznámenie musí označovať okolnosť, resp. dôvod, pre ktorý Zmluvná strana odstupuje od Zmluvy a presnú citáciu ustanovenia Zmluvy alebo právneho predpisu, ktorý ju k odstúpeniu oprávňuje. Bez týchto náležitosti je odstúpenie neplatné, iba ak ide o právo odstúpiť od Zmluvy vyplývajúce zo zákona. Oznámenie o odstúpení od Zmluvy môže obsahovať vyhlásenie, že Zmluvná strana odstupuje od Zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom v povahe porušenia povinnosti možné.

9.5 V prípade odstúpenia od Zmluvy je toto odstúpenie účinné doručením písomného oznámenia o odstúpení druhej Zmluvnej strane, ak z obsahu odstúpenia nevyplýva neskorší účinok odstúpenia.

9.6 Odstúpením od Zmluvy nezaniká nárok oprávnenej strany na zaplatenie Zmluvného nároku, zodpovedajúcemu za vykonané služby.

**Článok X.**

**Záverečné ustanovenia**

10.1 Právne vzťahy oboch Zmluvných strán neupravené touto Zmluvou sa riadia príslušnými ustanoveniami ObZ, ZVO a ostatnými právnymi predpismi Slovenskej republiky.

10.2 Táto Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Poskytovateľ podpisom Zmluvy súhlasí s kompletným zverejnením Zmluvy v Centrálnom registri zmlúv vrátane príloh.

10.3 V prípade, že sa niektoré z týchto ustanovení tejto Zmluvy stane neplatným, zostáva platnosť ostatných ustanovení nedotknutá. Ak nastane takáto situácia, Zmluvné strany sa písomne, formou očíslovaného dodatku, dohodnutú na riešení, ktoré zachová kontext a účel daného ustanovenia.

10.4 Akékoľvek zmeny a doplnky tejto Zmluvy budú Zmluvné strany riešiť formou písomných očíslovaných dodatkov, ktoré sa po obojstrannom súhlasom po podpise oboch Zmluvných strán stanú neoddeliteľnou súčasťou tejto Zmluvy.

10.5 Zmluvné strany svojím podpisom potvrdzujú, že táto Zmluva bola nimi spísaná slobodne, vážne, určite a zrozumiteľne. Zmluvné strany taktiež potvrdzujú, že Zmluva sa uzatvára za podmienok, ktoré sú výhodné pre obe Zmluvné strany.

10.6 Zmluva je vyhotovená v 4 rovnopisoch, pričom Objednávateľ obdrží 2 rovnopisy Zmluvy a Poskytovateľ obdrží 2 rovnopisy Zmluvy.

10.7 Očíslované prílohy uvedené nižšie sú neoddeliteľnou súčasťou tejto Zmluvy.

Príloha č. 1: Opis predmetu zákazky

Príloha č. 2: Cenová ponuka

Príloha č. 3: Zoznam objektov

V Bratislave, dňa: V ..............., dňa:

Za Objednávateľa: Za Poskytovateľa:

............................................ ............................................

Ing. Ingrid Kútna Želonková, PhD.

Kvestorka UK konateľ